Leonardo da Vinchi–Fiumichino aeroporti
Rim-Leonardo da Vinchi Fiumichino xalqaro aeroporti (italyancha: Aeroporto Internazionale di Roma–Fiumicino "Leonardo da Vinci"; IATA: FCO, ICAO: LIRF), Leonardo da Vinchi–Fiumichino aeroporti nomi bilan ham tanilgan, Italiyaning Fiumichino shahridagi mamlakat poytaxti Rimga xizmat qiluvchi xalqaro aeroporti. 2023-yilda 40,5 million yoʻlovchiga xizmat koʻrsatgan aeroport Italiyaning eng gavjum, Yevropaning 9-eng gavjum, jahonning 46-eng gavjum aeroportidir. U 16 square kilometre (6.2 kv mi) maydonni egallaydi. Leonardo da Vinchi aeroporti Italiyaning flagman aviatashuvchisi va eng yirik aviakompaniyasi ITA Airwaysning asosiy markazi boʻlib xizmat qiladi. U ilgari Italiyaning faoliyatini toʻxtatgan flagmani Alitalia uchun asosiy markaz boʻlgan. Bundan tashqari bir qancha boshqa aviakompaniyalar, xususan, Neos, Aeroitalia, Ryanair, Vueling hamda Wizz Air uchun ikkilamchi havo tugunidir. 1961-yilda ochilgan aeroport Rimdan 30 km (18,64 mi) janubdagi Fiumichino shahrida joylashgan va italyan mutafakkiri Leonardo da Vinchi (1452-1519) nomi bilan ataladi. Uning eng mashhur asarlari va ixtirolarining reproduktsiyalari aeroport ichida namoyish etiladi. 2022 yil holatiga koʻra, u 40 milliondan ortiq yoʻlovchiga ega boʻlgan markazlar toifasida uch yil ketma-ket Xalqaro aeroportlar kengashi (ACI) tomonidan berilgan „Eng yaxshi aeroport“ mukofotini qoʻlga kiritgan.